iraklixyz/georgian-wikipedia-cleaned huggingface dataset:
საიბაი

საიბაი — ტორესის სრუტის კუნძულებიდან ერთ-ერთი. მდებარეობს ავსტრალიისა და კუნძულ ახალი გვინეას შორის.

მოსახლეობა 337 კაცს (2006 წლის მონაცემებით). კუნძულის მთავარ სოფელში, რომელიც მდებარეობს ჩრდილო-დასავლეთით, ცხოვრობს 171 კაცი. მეორე სოფელი, ჩურუმი, მდებარეობს სამხრეთ-დასავლეთში და მისი მოსახლეობა შეადგენს 128 კაცს.

გეოგრაფია
საიბაი წარმოადგენს პატარა დაბლობ კუნძულს, რომელიც მდებარეობს ტორესის სრუტის ჯგუფის კუნძულების ჩრდილოეთ ნაწილში, კუნძულ ახალი გვინეის (პაპუა-ახალი გვინეის ტერიტორია) სანაპიროსთან ახლოს, რომლისგანაც დაშორებულია ვიწრო სრუტით (4 კმ). კუნძულიდან ჩრდილო-დასავლეთით მდებარეობს კუნძული ბოიგუ, ავსტრალიის ყველაზე ჩრდილოეთით მდებარე დასახლებული კუნძული. კუნძულის ფართობი შეადგენს 107,9 კმ²-ს. სანაპირო ზოლის სიგრძე — 53,9 კმ. კუნძულის სიგრძე — დაახლოებით 20 კმ, სიგანე — 6 კმ.

კუნძული ფორმირებულია ალუვიონური ნალექებისგან, რომლებიც სრუტეში მოხვდნენ ახალი გვინეის მდინარეებიდან და თანდათან შეეთვისნენ მარჯნის პლატფორმას. იმის გამო, რომ კუნძული დაბლობია (უმაღლესი წერტილი აღწევს მხოლოდ 3 მეტრს), საიბაის ტერიტორიის მნიშვნელოვანი ნაწილი დაჭაობებულია. საიბაის ცენტრალური ნაწილი დააშრეს და გამოიყენება სასოფლო-სამეურნეო კულტურების მოსაყვანად (უპირატესად ტარო). მან უზრუნველყო აქტიური ვაჭრობა სრუტის სხვა კუნძულებთან, ასევე ახალ გვინეასთან.

კუნძულის ზედაპირი წარმოდგენილია ალუვიონური დაბლობებით და დაჭაობებული ადგილების დიდი რაოდენობით. საიბაიზე ხშირია წყალდიდობები.

მოქმედებს აეროდრომი.

ისტორია
1871 წელს, ლონდონის მისიონერთა საზოგადოების მისიონერების მოსვლით, კუნძულის მოსახლეობამ მიიღო ქრისტიანობა.

1913 წელს საიბაის კუნძულზე გამოჩნდა კარგოს კულტი, რომელმაც გასტანა 1914 წლამდე.

1948 წელს, დიდი წყალდიდობის შემდეგ, კუნძულელთა მნიშვნელოვანი ნაწილი გადაასახლეს ავსტრალიის კონტინენტურ ნაწილზე, სადაც 1954 წელს საიბაიდან გადმოსახლებულებმა დააარსეს დასახლება ბამაგა.

მოსახლეობა
2006 წლის მონაცემებით კუნძულის მოსახლეობის რიცხვი შეადგენდა 337 ადამიანს. მათ შორის 315 ადამიანი იყო ავსტრალიის ძირძველი მოსახლეობის წარმომადგენელი: 305 ადამიანი — ტორესის სრუტის კუნძულელი, 3 ადამიანი — ავსტრალიელი აბორიგენი. ადგილობრივი მოსახლეობის სასაუბრო ენაა კალა-ლაგავ-ია (2006 წელს ამ ენაზე საუბრობდა 196 ადამიანი). კუნძულიდან გადმოსახლებულთა მნიშვნელოვანი ნაწილი ცხოვრობს ბამაგას დასახლებაში, კეიპ-იორკის ნახევარკუნძულზე.
მსოფლიო საფეხბურთო ჩემპიონატი 2010

მსოფლიო საფეხბურთო ჩემპიონატი 2010 — მსოფლიო საფეხბურთო ჩემპიონატი, რომელიც გაიმართა 2010 წლის ივნისში სამხრეთ აფრიკის რესპუბლიკაში. მსოფლიო ჩემპიონი გახდა ესპანეთის ნაკრები, რომელიც გახდა პირველი ევროპული ნაკრები, რომელმაც მსოფლიო ჩემპიონის ტიტული მოიპოვა სხვა კონტინენტზე გარდა ევროპისა.

კვალიფიკაცია
ფინალურ ეტაპზე გასული ნაკრებები
აფკ (4)

კაფ (5+1)

(მასპინძელი)

კონკაკაფი (3)

კონმებოლი (5)

ოფკ (1)

უეფა (13)

თილისმა
2010 წლის ფეხბურთის მსოფლიო ჩემპიონატის ოფიციალური თილისმა არის ზაკუმი, ანთროპომორფული ლეოპარდი მწვანე თმით. თილისმის ფერები შეესაბამება მასპინძელი ქვეყნის სათამაშო ფორმას – ყვითელი და მწვანე.

ქალაქები და სტადიონები
ფინალური კენჭისყრა
მატჩები
ყველა დრო მოცემულია საქართველოს დროით (+4)

ჯგუფური ეტაპი
ჯგუფი 
ჯგუფი 
ჯგუფი 
ჯგუფი 
ჯგუფი 
ჯგუფი 
ჯგუფი 
ჯგუფი 
პლეი-ოფი
მერვედფინალები
----

----

----

----

----

----

----

მეოთხედფინალები
----

----

----

ნახევარფინალები
----

მატჩი მესამე ადგილისათვის
ფინალი
ლივერპული (ავსტრალია)

ლივერპული — ქალაქი ავსტრალიაში. მდებარეობს სამხრეთ–აღმოსავლეთ ავსტრალიაში. ლივერპული არის ახალი სამხრეთი უელსის შტატის დასახლებული პუნქტი. 2011 წლის აღწერის მონაცემებით ქალაქის მოსახლეობა შეადგენს 24 095 ადამიანს. მოქცეულია სიდნეის აგლომერაციის ფარგლებში. შტატის ადმინისტრაციულ ცენტრ სიდნეიდან დაშორებულია 32 კილომეტრით. ნალექების წლიური რაოდენობა შეადგენს 864.2 მმ-ს, ლივერპულში ყველაზე ცხელი თვეებია იანვარი და თებერვალი, ყველაზე ცივი ივლისი.
ნიუკასლი (ავსტრალია)

ნიუკასლი — ქალაქი სამხრეთ ავსტრალიის შტატ ახალ სამხრეთ უელსში. მდებარეობს ტასმანიის ზღვის სანაპიროზე, იქ სადაც მდინარე ჰუნთერი წყნარ ოკეანეს უერთდება. 2011 წლის მონაცემებით, ქალაქის მოსახლეობა შეადგენს 308 308 კაცს და შტატში მოსახლეობის რაოდენობით მეორე ქალაქია სიდნეის შემდეგ.

ნიუკასლი 162 კილომეტრითაა დაშორებული შტატის ადმინისტრაციულ ცენტრ სიდნეის. მდებარეობს ზღვის დონიდან 9 მ სიმაღლეზე. ნალექების საშუალო წლიური მაჩვენებელი შეადგენს 1117,1 მმ-ს. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.

ნიუკასლის პორტი მსოფლიო ლიდერია ქვანახშირის ექსპორტში.

1950 წლამდე ნიუკასლში მოქმედებდა ტრამვაის ქსელი.

დაძმობილებული ქალაქები
აშშ, კალიფორნია არკადია
ამფილოქე იკონიელი

წმინდა ამფილოქე იკონიელი - მართლმადიდებელი ეკლესიის წმინდანი, ხსენების დღე არის ძველი სტილით 23 ნოემბერი, ახალი სტილით - 6 დეკემბერი.

ბიოგრაფია
წმინდა ეპისკოპოსი კაბადოკიის კესარიაში დაიბადა. იგი წმინდა გრიგოლ ღვთისმეტყველის ახლო ნათესავი და ბასილი დიდის მეგობარი იყო. წმინდა ამფილოქე თითქმის ორმოცი წლის მანძილზე ცხოვრობდა უდაბნოში მკაცრი, ასკეტური ცხოვრებით, მაგრამ 372 წელს, როცა იკონიის ეპისკოპოსი გარდაიცვალა, უფლის ანგელოზები საღვთო ხილვით სამჯერ გამოეცხადნენ ნეტარ მამას და მოუწოდეს, იკონიაში წასულიყო სამღვდელმთავრო მოღვაწეობისთვის. წმიდანის წინაშე მესამედ წარმდგარმა ზეციურმა მაცნემ მასთან ერთად იგალობა ანგელოზთა საგალობელი: „წმიდა არს, წმიდა არს, წმიდა არს უფალი საბაოთ“.

წმინდა ამფილოქესთან შვიდი ეპისკოპოსი მივიდა, რომელთაც ასევე გამოცხადებით ეუწყათ, რომ წმინდანი იკონიის ეპისკოპოსად ეკურთხებინათ.

მღვდელმთავარი ამფილოქე მრავალი წლის მანძილზე ბრძნულად განაგებდა იკონიის ეპარქიას. მართლმადიდებლობის ერთგული მოსაგრე მკაცრად ამხელდა არიოზისა და ევნომიუსის მწვალებლურ სწავლებებს, მონაწილეობდა მეორე მსოფლიო კრების (381) მუშაობაშიც და სათავეში ედგა ბრძოლას მაკედონიუსის ერესის წინააღმდეგ.

ამფილოქეს ძალიან გაუჭირდა შეეკავებინა არიანელთა ბილწი მწვალებლობის გავრცელება მთელს საბერძნეთში და იმპერატორ თეოდოსის მიმართა თხოვნით, მეფური ძალაუფლება გამოეყენებინა არიანელთა საკრებულოების დასაშლელად. თვითმპყრობელმა თავი აარიდა მწვალებელთა მოსალოდნელ შფოთს და მღვდელმთავრის სათხოვარი უპასუხოდ დატოვა. რამდენიმე ხანში ამფილოქეს მეფესთან მოუხდა შეხვედრა. მან თეოდოსის თაყვანი სცა და ღირსეული პატივი მიაგო, მაგრამ იქვე მჯდომ მის თანამმართველს - მეფისწულ არკადის ყურადღებაც არ მიაქცია. იმპერატორი ძალიან განარისხა ძის შეურაცხყოფამ და ბრძანა, სასახლიდან გაეძევებინათ წმინდა ამფილოქე. წმიდა მღვდელმთავარმა ასე მიმართა მას: იმპერატორი მიხვდა, რომ წმინდანის ქცევა იგავურად უნდა გაეგო - გულისხმაყო, რომ ძე ღმერთს მამა ღმერთის თანასწორი პატივი შეშვენოდა, გააოცა მღვდელმთავრის სიბრძნემ და კეთილგონიერებამ, ტახტიდან წამოდგა, ქედი მოუდრიკა წმინდანს და პატიება სთხოვა. ამის შემდეგ თეოდოსიმ მთელს იმპერიაში დაგზავნა განკარგულებები, რომ სამოქალაქო ხელისუფლებას აქტიურად დაეჭირა მხარი მართლმადიდებ-ლებისთვის. ამგვარად, ამფილოქე იკონიელის მეოხებით ქრისტეს ეკლესიაში სიმშვიდემ დაისადგურა. ჩვენამდე შემონახულია მღვდელმთავარ ამფილოქეს ეპისტოლეები და ქადაგებები. 394 წელს წმინდა მწყემსმთავარმა მშვიდობით შეჰვედრა სული უფალს.
სისინიოს კვიზიკელი

სისინიოს კვიზიკელი — მართლმადიდებელი ეკლესიის წმინდანი, ხსენების დღე არის ძველი სტილით 23 ნოემბერი, ახალი სტილით - 6 დეკემბერი.

ბიოგრაფია
წმინდა მოწამე სისინიოსი - კვიზიკელი ეპისკოპოსი დიოკლეტიანეს (284-305) ზეობისას ეწამა ქრისტესთვის ქალაქ კვიზიკის მმართველის, ალექსანდრეს ხელით. ხანგრძლივი და სასტიკი სატანჯველების შემდეგ მარტვილს თავი მოჰკვეთეს.
თეოდორე ანტიოქიელი

თეოდორე ანტიოქიელი - მართლმადიდებელი ეკლესიის წმინდანი, ხსენების დღე არის ძველი სტილით 23 ნოემბერი, ახალი სტილით - 6 დეკემბერი.

ბიოგრაფია
წმინდა აღმსარებელი თეოდორე ანტიოქიელი, თხუთმეტი წლის ყრმა, ქრისტეს აღსარებისთვის სასტიკად აწამეს იმპერატორ იულიანე განდგომილის (361-363) ზეობისას. ჯალათებს თავზარი დასცა იმან, რომ წმინდანი წამების დროს ხარობდა, მისი შეწყვეტისას კი ტკივილებს გრძნობდა. მათ ამ სასწაულის შესახებ იმპერატორს შეატყობინეს, რომელმაც მარტვილის განთავისუფლება ბრძანა. მოგვიანებით ნეტარი თეოდორე ყვებოდა, რომ როცა აწამებდნენ, მას უფლის ანგელოზი ეცხადებოდა და სატანჯველებს უმსუბუქებდა, წამების შემდეგ კი ანგელოზი ქრებოდა და ისიც ტკივილებისაგან იტანჯებოდა. წმინდანმა ღრმა მოხუცებულობამდე იცხოვრა და მშვიდობით შეჰვედრა სული უფალს.
ილია შუროვი

ილია შუროვი (') — რუსი ჟურნალისტი, ჟურნალ კომპიუტერას რედაქტორი.
დაასრულა მოსკოვის სახელმწიფო უნივერსიტეტის მექანიკო-მათემატიკური ფაკულტეტი, მუშაობდა იმავე უნივერსიტეტის პედაგოგად. 2008 წლამდე ჟურნალ „კომპიუტერას“ რედაქტორი.

პუბლიკაციები
თვითორგანიზაციის ორგანიზაცია კომპიუტერა, № 41 (757)
„მომავლის განათლება: რევოლუციის ლოდინით“;
„თავისუფლების შექმნა“;
„გუნდური თამაში“;
„პირველ კლასში სუფთა სინდისით“.
პორფირიო ლობო

პორფირიო ლობო სოსა (; დ. 22 დეკემბერი, 1947, ტრუხილიო, ჰონდურასი) — ჰონდურასის პოლიტიკური მოღვაწე და მდიდარი მიწათმფლობელი. 1990 წლიდან ჰონდურასის ეროვნული კონგრესის დეპუტატი. 2002-2006 წწ. ეროვნული კრების პრეზიდენტია. 2009 წლის 29 ნოემბერს არჩეულ იქნა ჰონდურასის პრეზიდენტის პოსტზე. თანამდებობა დაიკავა 2010 წლის 27 იანვარს. 2014 წლის 27 იანვარს პორფირიო ჩაანაცვლა ხუან ორლანდო ერნანდესმა.
ორენჯი (ავსტრალია)

ორენჯი — ქალაქი სამხრეთ ავსტრალიაში. მდებარეობს ახალი სამხრეთი უელსის შტატში. 2011 წლის აღწერის მონაცემებით მისი მოსახლეობა 41 920 ადამიანს შეადგენდა. ორენჯი 254 კილომეტრითაა დაშორებული შტატის ადმინისტრაციულ ცენტრ სიდნეის, ხოლო 1010 კილომეტრით ქალაქ ბრიზბენს. ქალაქი დაარსდა 1846 წელს. მდებარეობს ზღვის დინიდან 863,2 მ სიმაღლეზე. ნალექების საშუალო წლიური მაჩვენებელი შეადგენს 884,5 მმ-ს, ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.

დაძმობილებული ქალაქები
ორენჯი, აშშ, 1963 წლიდან
უსიკუ, იაპონია, 1986 წლიდან
მაუნთ ჰაგენი, პაპუა-ახალი გვინეა. 1989 წლიდან
ტიმარუ, ახალი ზელანდია, 1990 წლიდან
წმინდა მერკური

წმინდა მერკური - მართლმადიდებელი ეკლესიის წმინდანი, ხსენების დღე არის ძველი სტილით 24 ნოემბერი, ახალი სტილით - 7 დეკემბერი.

ბიოგრაფია
დიდმოწამე მერკური წარმოშობით სკვითი იყო და მხედრად მსახურობდა რომაელთა ლაშქარში. უსჯულო იმპერატორმა დეციუსმა (249-251) გამოსცა კანონი, რომელიც რომის მოქალაქეებისგან წარმართული ღვთაებების თაყვანისცემას მოითხოვდა, ქრისტიანებს კი სასიკვდილო სასჯელით ემუქრებოდა. ამ დროს იმპერიას ბარბაროსები დაესხნენ თავს და დეკიუსმა ლაშქრი შეკრიბა მათთან საბრძოლველად. ერთ-ერთი ბრძოლის დროს წმინდა მერკურის უფლის ანგელოზი გამოეცხადა, მახვილი გაუწოდა და უთხრა: „ნუ გეშინია, მხნედ შეებრძოლე მტერს და როცა გაიმარჯვებ, არ დაივიწყო უფალი ღმერთი შენი“. წმინდა მეომარმა ამ მახვილით გაბედულად გაიკაფა გზა მოწინააღმდეგის ურდოებს შორის, ბარბაროსთა მეფეც მოკლა და რომაელებს გამარჯვება მოუტანა. მადლიერმა იმპერატორმა სიმამაცისთვის წმინდა მერკური უხვად დააჯილდოვა და მხედართუფროსად დანიშნა.

წმინდა მხედარს კვლავ გამოეცხადა უფლის ანგელოზი, შეახსენა, ვისგან ებოძა გამარჯვება და ღვთის სამსახურისკენ მოუწოდა. მაშინ წმინდა მერკურის მოაგონდა, რომ მამამისი, გორდიანე, ქრისტიანულ სარწმუნოებას აღიარებდა და თავადაც მოინათლა. მან უარი განაცხადა საზეიმო წარმართულ მსხვერპლშეწირვაში მონაწილეობაზე, რისთვისაც მრისხანე იმპერატორმა თავისთან მოიხმო. მერკურიმ დაუფარავად აღიარა, რომ ქრისტიანი იყო, უღმრთო თვითმპყრობელს ფეხებთან მიუგდო მეომრის სარტყელი და მანტია და მიწიერ პატივზე უარი განაცხადა. საპყრობილეში წმინდანს კვლავ გამოეცხადა ანგელოზი, განამტკიცა და მოუწოდა, ყოველგვარი სატანჯველი გაბედულად დაეთმინა ქრისტესთვის.

ნეტარი მარტვილი ცეცხლის ზემოთ გაჭიმეს, დანებით დასერეს და წკნელებით დაუნდობლად სცემეს. რამდენჯერაც ასე სასტიკად ნაწამები წმიდანი საპყრობილეში ჩააგდეს, იმდენჯერ სასწაულებრივი კურნება მიემადლა უფლისგან, რაც ქრისტეს სარწმუნოების უძლეველობას უმტკიცებდა უსჯულოებს. სიკვდილმისჯილ მერკურის თავად უფალი გამოეცხადა და აღუთქვა, რომ მალე დაიხსნიდა სატანჯველთაგან. დიდმოწამეს კაბადოკიის კესარიაში მოჰკვეთეს თავი. მისი პატიოსანი ცხედარი მირონისა და საკმევლის სურნელს აფრქვევდა და მრავალ სნეულს კურნავდა.

ნეტარმა მერკურიმ სიკვდილის შემდეგაც აღასრულა მხედრული სამსახური მიწიერი ეკლესიის სასიკეთოდ: მღვდელმთავარი ბასილი დიდი (ხს. 14 იანვარს) მხურვალედ ლოცულობდა ყოვლადწმინდა ღვთისმშობლის ხატის წინ და უსჯულო იმპერატორის, იულიანე განდგომილისგან (361-363) მართლმორწმუნეთა დახსნას ითხოვდა. ზეციურმა დედოფალმა შეისმინა მისი ვედრება და მედღესასწაულე ეკლესიიდან წმიდა მხედარი მერკური გამოგზავნა მებრძოლი ეკლესიის დასაცავად: ხატზე ყოვლადწმინდა მარიამის გვერდით აღბეჭდილი დიდმოწამის გამოსახულება გაქრა, შემდეგ კი კვლავ გამოჩნდა გასისხლიანებული მახვილით ხელში. სწორედ ამ დროს სპარსელებთან ომში იულიანე განდგომილი სასიკვდილოდ დაჭრა უცნობმა მეომარმა, რომელიც იმავ წამს გაუჩინარდა. სულთმობრძავი ღვთისმგმობელის უკანასკნელი სიტყვები იყო: „შენ გაიმარჯვე, გალილეველო!“
პარამატა

პარამატა — ქალაქი ავსტრალიაში. ქალაქი მდებარეობს სამხრეთ–აღმოსავლეთ ავსტრალიაში. პარამატა არის ახალი სამხრეთი უელსის შტატის დასახლებული პუნქტი. 2011 წლის აღწერის მონაცემებით ქალაქის მოსახლეობა შეადგენს 19 745 ადამიანს. ქალაქი პარამატა მოქცეულია სიდნეის აგლომერაციის ფარგლებში, ქალაქი 23 კილომეტრითაა დაშორებული შტატის ადმინისტრაციულ ცენტრ სიდნეის. ქალაქში ჩამოედინება მდინარე პარამატა, რომლის ირგვლივ გაშენებულია ქალაქის რამდენიმე მნიშვნელოვანი დასვენების პარკი. პარამატა დაარსდა 1788 წელს. ნალექების წლიური რაოდენობა შეადგენს 1788 მმ-ს. ყველაზე ცხელი თვეებია დეკემბერი და იანვარი, ყველაზე ცივი — ივლისი და აგვისტო.
პენრითი

პენრითი — ქალაქი ავსტრალიაში. მდებარეობს სამხრეთ–აღმოსავლეთ ავსტრალიაში. პენრითი არის ახალი სამხრეთი უელსის შტატის დასახლებული პუნქტი. 2011 წლის აღწერის მონაცემებით ქალაქის მოსახლეობა შეადგენს 11 813 ადამიანს. ქალაქი პენრითი მოქცეულია სიდნეის აგლომერაციის ფარგლებში. იგი 50 კილომეტრითაა დაშორებული შტატის ადმინისტრაციულ ცენტრ სიდნეის. ქალაქში ჩამოედინება მდინარე ნეპეანი. პენრითიდან რამდენიმე კილომეტრში მდებარეობს ლურჯი მთების ეროვნული პარკი. ქალაქი დაარსდა 1818 წელს. ნალექების რაოდენობა წლიურად შეადგენს 698.6 მმ-ს, ყველაზე ცხელი თვეებია ნოემბერი და იანვარი, ყველაზე ცივი — ივლისი და აგვისტო.
კუნიბეი

კუნიბეი — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერით, ქალაქის მოსახლეობა შეადგენს 37 991 კაცს, მოსახლეობის სიმჭიდროვე — 219,60 ადამიანი კმ²-ზე. კუნიბეის ფართობია 173 კმ². იგი 14,9 კილომეტრითაა დაშორებული ქვეყნის დედაქალაქ კანბერას. ქალაქი დაარსდა 1838 წელს. მდებარეობს ზღვის დონიდან 576 მ სიმაღლეზე. ნალექების საშუალო წლიური მაჩვენებელი შეადგენს 593,2 მმ-ს, ქალაქის ყველაზე ცხელი თვეებია იანვარი და თებერვალი, ყველაზე ცივი — ივნისი, ივლისი და აგვისტო.

კლიმატი
ტამუერთი

ტამუერთი — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 36 131 კაცს. ტამუერთი 420 კილომეტრითაა დაშორებული შტატის ადმინისტრაციულ ცენტრ სიდნეის, ხოლო 105 კილომეტრით ქალაქ არმიდეილს. ქალაქი დაარსდა 1818 წელს. იგი მდებარეობს ზღვის დონიდან 404 მეტრზე.

დაძმობილებული ქალაქები
უაგა-უაგა

უაგა-უაგა — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 46 913 კაცს. უაგა-უაგა 452 კილომეტრითაა დაშორებული შტატის ადმინისტრაციულ ცენტრ სიდნეის, ხოლო 456 კილომეტრით ქალაქ მელბურნს. ქალაქი დაარსდა 1829 წელს. მდებარეობს ზღვის დონიდან 147 მეტრზე. ნალექების წლიური რაოდენობა შეადგენს 567,6 მმ-ს.
ვულონგონგი

ვულონგონგი — ქალაქი სამხრეთ ავსტრალიის შტატ ახალ სამხრეთ უელსში. 2011 წლის მონაცემებით ქალაქის მოსახლეობა შეადგენს 245 942 კაცს.

გეოგრაფია
ვულონგონგი მდებარეობს 84 კილომეტრში სამხრეთ-დასავლეთით შტატის ადმინისტრაციულ ცენტრ სიდნეიდან, მთების კემბლის და კეირის ძირში. ქალაქი მდებარეობს ტასმანიის ზღვის სანაპიროზე. ქალაქთან ახლოს მდებარეობს ტბა-ლაგუნა — ილავარა.

კლიმატი
ქალაქში კლიმატი რბილი, ნოტიო და ოკეანურია. ზამთრის საშუალო ტემპერატურაა +12-+13 °, ზაფხულის — +21-+22 °. ნალექების (წვიმის სახით) წლიური რაოდენობა შეადგენს 1321,2 მმ-ს. თვეში წვიმიანი დღეების რაოდენობა შეადგენს — 7-10 დღიდან ზამთარში 13-15 დღემდე ზაფხულში. ზაფხულში სიცხე რბილდება მუდმივი ბრიზით.

ისტორია
თანამედროვე ქალაქის ადგილას ძველი დროიდან ცხოვრობდნენ ავსტრალიელი აბორიგენები, თვითონ სახელი ვულონგონგი წარმოიშვა მათი ენიდან. ევროპელების პირველი დაფიქსირებული ვიზიტი მოხდა 1796 წელს, მათ შორის იყვნენ მეთიუ ფლინდერსი და ჯორჯ ბასი. საუკუნის დასაწყისში დაარსდა კოლონიზატორების პირველი დასახლებები. საუკუნის შუიდან მოსახლეობის ძირითადი საქმიანობა იყო ქვანახშირის მოპოვება.

შემდგომში ვულონგონგი გახდა შავი მეტალურგიის ცენტრი, მაგრამ ბოლო წლებში ვულონგონგის მსხვილმა (და ერთადერთი) ფოლადჩამომსხმელმა ქარხანამ, რომელიც ეკუთვნის კორპორაცია -ს, მნიშვნელოვნად შეამცირა წარმოების მოცულობა. დღეისათვის ქალაქის მოსახლეობის საკმაო ნაწილი დაკავებულია ვულონგონგის უნივერსიტეტში. ქალაქის შემოგარენში მდებარეობს პორტ-კემბლა — ქვეყნის ერთ-ერთი მსხვილი საპორტო და ინდუსტრიული ზონა.

დაძმობილებული ქალაქები
კავასაკი, იაპონია, 1987 წლიდან
ოჰრიდი, ჩრდილოეთი მაკედონია, 1999 წლიდან
ლონგუანი, ჩინეთი, 2000 წლიდან
ჰენრი ფორდი

ჰენრი ფორდი (; დ. 30 ივნისი, 1863 — გ. 7 აპრილი, 1947) — ამერიკელი მილიარდერი ბიზნესმენი. მუშაობა დაიწყო დეტროიტის საავტომობილო მაღაზიაში. 1893 წელს შექმნა საკუთარი მანქანის მოდელი. 1903 წელს დააფუძნა „ფორდის ავტოკომპანია“. 1909 წელს მისმა კომპანიამ იმდენად განავითარა საავტომობილო წარმოება, რომ დაიწყო მანქანების მასობრივი წარმოება და რევოლუცია მოახდინა სამანქანო ინდუსტრიაში. ფორდის მანქანა ამერიკაში ყველაზე ცნობილი საავტომობილო მარკა გახდა.

ჰენრი ფორდმა 57 წლის ასაკში საკუთარი ქონება 188,1 მილიარდ აშშ დოლარამდე გაზარდა. ჰენრის იცნობს ყველა იმიტომ, რომ სწორედ მან დაუდო სათავე საავტომობილო წარმოებას.

მისი მშობლები ფერმერები იყვნენ, თუმცა ახალგაზრდა ფორდი მალევე მიხვდა, რომ მას ნამდვილად არ სურდა მთელი ცხოვრება მინდორში მუშაობაში გაეტარებინა, მით უმეტეს, რომ ბავშვობიდანვე საინჟინრო საქმე იტაცებდა. 12 წლის ჰენრიმ სახლი დატოვა და ქარხანაში მექანიკოსად დაიწყო მუშაობა, 28 წლის კი ტომას ედნისონის კომპანიაში მოეწყო, სადაც ძრავასთან დაკავშირებული პირველი ექსპერტიმენტები ჩაატარა. 36 წლის ჰენრიმ თავისი პირველი საავტომობილო კომპანია გახსნა, რომელიც ორი წლის შემდეგ გაკოტრდა. მოგვიანებით ფორდმა პარტნიორთან ლელანდთან ერთად დააარსა. მალევე დამფუძნებლებს შორის უთანხმოება მოხდა და შედეგად, ფორდმა ეს კომპანია დატოვა. ლელანდმა კი მას სახელი გადაარქვა და უწოდა. ფორდის მესამე კომპანია წარმატებული გამოდგა, მისი დამფუძნებელი კი ავტომანქანათმშენებლობის ისტორიაში შევიდა, როგორც ადამიანი, რომელმაც კონვეინერი მასობრივ წარმოებაში პირველად დანერგა, ხოლო -ის ავტომობილები ლეგენდარულად აქცია.

1945 წლის სექტემბერს გავიდა პენსიაზე, ხოლო 1947 წლის 7 აპრილს, 83 წლის ასაკში ჰენრი ფორდი გარდაიცვალა თავის ტვინში სისხლის ჩაქცევით. დასაფლავებულია ფორდის საგვარეულო სასაფლაოზე, დეტროიტში .
ვილნიუსის საპრეზიდენტო რეზიდენცია

საპრეზიდენტო სასახლე — ლიეტუვის პრეზიდენტის ოფიციალური რეზიდენცია ვილნიუსის ძველ ქალაქში. სასახლის ისტორია საუკუნეში იწყება და არსებობის განმავლობაში მრავალჯერადი რეკონსტრუქცია განიცადა, რომელთაც გამოჩენილი არქიტექტორები ხელმძღვანელობდნენ, მათ შორის ლაურინას გუცევიჩიუსი და ვასილი სტასოვი. 1997 წელს სასახლე ლიეტუვის პრეზიდენტის ოფიციალური რეზიდენცია გახდა.
DELAG

( — „გერმანული საჰაერო მგზავრობის კორპორაცია“) — მსოფლიოს პირველი ავიაკომპანია, რომელიც ცეპელინის თვითმფრინავს იყენებდა. კომპანია დაარსდა 1909 წლის 16 ნოემბერს მთავრობის დახმარებით და ცეპელინ კორპორაციის მიერ აწყობილ საჰაერო მანქანებს უწევდა ექსპლუატაციას. კომპანიის შტაბ-ბინა ფრანკფურტში მდებარეობდა.
პოლ ბარასი

პოლ ფრანსუა ჟან ნიკოლა ვიკონტ დე ბარასი (; დ. 30 ივნისი, 1755 — გ. 29 იანვარი, 1829) — საფრანგეთის რევოლუციის მოღვაწე, კონვენტის კომისარი, დირექტორიის წევრი და მისი ფაქტობრივი ხელმძღვანელი 1795–1799 წლებში. 1799 წლის 18 ბრიუმერის გადატრიალების შემდეგ პოლიტიკურ ცხოვრებას ჩამოშორდა.

ბარასმა ხელი შეუწყო 1796 წლის 9 მარტს მისი ყოფილი საყვარლის, ჟოზეფინ ბოარნესა და ნაპოლეონ ბონაპარტის დაქორწინებას.
იერუსალიმის გერბი

იერუსალიმის გერბი — ისრაელის ქალაქ იერუსალიმის გერბი, რომელიც შექმნა 1950-1950 წლებში ელია კორენმა, ენრეალთა ეროვნული ფონდის გრაფიკული განყოფილების დირექტორმა. გერბზე დახატული ლომი გამოხატავს იუდას ლომს, უკანა ფონი გამოხატავს დასავლეთ კედელს, ხოლო ოლივის ტოტი მშვიდობის ნიშანია. ზემოთაა ჩანაწერი, რომელიც სიტყვა „იერუსალიმის“ ებრაული ჩანაწერია (იერუშალაიმი).
ნოვრა

ნოვრა — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 27 988 ადამიანს. ნოვრა შტატის ადმინისტრაციულ ცენტრ სიდნეიდან დაშორებულია 170 კილომეტრით. ქალაქიდან რამდენიმე კილომეტრში მდებარეობს ტასმანიის ზღვა. ქალაქში მოედინება მდინარე შოალჰავენი, რომლის ნაპირებზე გაშენებულია ნოვრის პარკი. ნოვრაში მდინარეზე გადებულია 342 მეტრი სიგრძის მქონე ნოვრის ხიდი, რომელიც 1881 წელს აშენდა. ნალექების წლიური რაოდენობა შეადგენს 1254 მმ-ს. ყველაზე ცხელი თვეებია იანვარი და თებერვალი, ყველაზე ცივი თვეები — ივლისი და აგვისტო.

კლიმატი
მეიტლენდი

მეიტლენდი — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერით მისი მოსახლეობა შეადგენს 67 132 კაცს, საშუალო სიმჭიდროვე — 171,26 ად./კმ². მეიტლენდი მოქცეულია სიდნეის მეტროპოლიის ფარგლებში, ქალაქი 35 კილომეტრითაა დაშორებული შტატის ადმინისტრაციულ ცენტრ სიდნეის. ნალექების წლიური რაოდენობა შეადგენს 815,6 მმ-ს, ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.
ლისმორი

ლისმორი — ქალაქი სამხრეთ ავსტრალიის შტატ ახალ სამხრეთ უელსში. 2011 წლის აღწერის მონაცემებით ქალაქის მოსახლეობა შეადგენს 27 474 კაცს. იგი 764 კილომეტრითაა დაშორებული შტატის ადმინისტრაციულ ცენტრ სიდნეის. ქალაქთან ახლოს მდებარეობს ლისმორის აეროპორტი. ლისმორიდან რამდენიმე კილომეტრში ორი შტატის, კუინზლენდის და ახალი სამხრეთი უელსის ოფიციალური საზღვარია. ლისმორი დაარსდა 1856 წელს. ნალექების წლიური რაოდენობა შეადგენს 1343,0 მმ-ს. ყველაზე ცხელი თვეა იანვარი, ხოლო ყველაზე ცივი — ივლისი.
გოსფორდი

გოსფორდი — ქალაქი ავსტრალიის ახალი სამხრეთი უელსის შტატში. მდებარეობს კონტინენტის სამხრეთ ნაწილში. 2011 წლის მონაცემებით ქალაქის მოსახლეობა შეადგენს 162 440 კაცს, მოსახლეობის საშუალო სიმჭიდროვე — 172,81 კაცი კმ²-ზე. ფართობი — 940 კმ². გოსფორდი მოქცეულია სიდნეის აგლომერაციის ფარგლებში. შტატის ადმინისტრაციულ ცენტრ სიდნეიდან დაშორებულია 76 კილომეტრით. ნალექების წლიური რაოდენობა შეადგენს 1306 მმ-ს. ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო.

დაძმობილებული ქალაქები
ედოგავა, იაპონია
ნიტრა, სლოვაკეთი
კოფს-ჰარბორი

კოფს-ჰარბორი — ქალაქი სამხრეთ ავსტრალიის შტატ ახალ სამხრეთ უელსში. მდებარეობს ტასმანიის ზღვის სანაპიროზე. 2011 წლის აღწერის მონაცემებით ქალაქის მოსახლეობა შეადგენს 45 580 ადამიანს. შტატის ადმინისტრაციულ ცენტრ სიდნეიდან დაშორებულია 540 კილომეტრით. კოფს-ჰარბორი დაარსდა 1870 წელს. ქალაქი მდებარეობს ზღვის დონიდან 21 მ სიმაღლეზე. ნალექების წლიური რაოდენობა შეადგენს 1674,6 მმ-ს, ქალაქის ყველაზე ცხელი თვეა იანვარი, ყველაზე ცივი — ივლისი.